OFICIAL "Mulțumim!" Mircea Rednic s-a săturat și a luat o decizie suprinzătoare
Rednic a decis să se despartă de Vlad Morar, clubul anunțând astăzi că a ajuns cu atacantul la un acord cu privire la rezilierea contractului pe cale amiabilă.
Vlad Morar a venit la UTA în ianuarie, după despărțirea de Niki Volou din Grecia și a strâns doar opt meciuri în tricoul arădenilor.
"Mulțumim, Vlad Morar! UTA și Vlad Morar au ajuns la un acord cu privire la rezilierea contractului pe cale amiabilă. Îi dorim mult succes în viitor!", au anunțat arădenii pe rețelele de socializare.
În vârstă de 29 de ani, Morar a mai evoluat în trecut la UTA Arad, a fost campion al României cu Viitorul Constanţa (2017) şi Farul (2023), iar cu Petrolul Ploieşti a câştigat Cupa României în anul 2017.
În ţară a mai jucat, printre altele, la Universitatea Cluj, Rapid şi Dinamo.
Cotat la 250.000 de euro de site-urile de specialitate, Vlad Morar a evoluat în doar 17 meciuri în acest sezon, adunând doar 618 minute pe gazon.
Urmăriți SPORT.RO și pe Google News